“NÁVRH”

Z  á  k  o  n

z ................ 2002,

ktorým sa mení a dopĺňa zákon č. 111/1990 Zb. o štátnom podniku v znení neskorších predpisov

Národná rada Slovenskej republiky sa uzniesla na tomto zákone:

Čl. I

      	Zákon č. 111/1990 Zb. o štátnom podniku v znení zákona č. 92/1991 Zb., zákona Národnej rady Slovenskej republiky č. 14/1993 Z. z., zákona Národnej rady Slovenskej republiky č. 174/1993 Z .z., zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 317/1996 Z.  z., zákona č. 166/1998 Z. z., zákona  č.241/1999 Z. z., zákona č. 472/2001 Z. z. sa mení a dopĺňa takto:

1.	V § 9 ods. 5 sa za slová "zakladateľovi a" vkladajú slová "po prerokovaní v dozornej rade.".

2.   V § 9 sa za odsek 5 vkladá nový odsek 6, ktorý znie:

"(6) Výročná správa okrem náležitostí upravených osobitým predpisom 6j) musí obsahovať informáciu podľa § 19 odsek 6.”.

Doterajšie odseky 6 až 9 sa označujú ako odseky 7 až 10.

Poznámka pod čiarou k odkazu 6j znie:
"6j) § 20 a 21 zákona č. 563/1991 Zb. o účtovníctve v znení neskorších predpisov.".

3.	V § 15c sa odsek 2 dopĺňa písmenom h), ktoré znie:

           “h) oznámiť štátnemu archívu s regionálnou pôsobnosťou  do jedného mesiaca odo  dňa zápisu likvidácie podniku do obchodného registra túto skutočnosť, následne vypracovať a predložiť návrh na vyradenie registratúrnych záznamov, odovzdať archívne dokumenty, zabezpečiť uloženie registratúrnych záznamov bez trvalej dokumentárnej hodnoty do uplynutia lehôt uloženia a oznámiť miesto ich uloženia.”.

4.    § 19 vrátane nadpisu znie:

"§ 19
riaditeľ

"(1) Riaditeľa podniku vymenuje zakladateľ na základe výberového konania. Riaditeľ je povinný v lehote do 30 dní odo dňa vymenovania predložiť zakladateľovi písomné vyhlásenie o svojich podnikateľských aktivitách a majetkových podieloch v iných právnických osobách a majetkových podieloch jemu blízkych osôb17) v iných právnických osobách. 

(2) Právne postavenie a zodpovednosť riaditeľa podniku vymedzí zakladateľ v zmluve18). Po ukončení funkcie môže zakladateľ na zastupovanie riaditeľa podniku  poveriť bez výberového konania iného vedúceho zamestnanca podniku do doby vykonania výberového konania na funkciu riaditeľa podniku podľa tohto zákona, a to najviac na dobu troch mesiacov.

(3) Riaditeľ riadi  činnosť podniku a ako štatutárny orgán koná vo všetkých jeho veciach; zodpovedá za hospodárnosť pri nakladaní s majetkom v správe podniku. Riaditeľ je povinný vykonávať svoju pôsobnosť s odbornou starostlivosťou a v súlade so záujmami podniku, najmä je povinný zaobstarať si a pri rozhodovaní zohľadniť všetky dostupné informácie týkajúce sa predmetu rozhodnutia, zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo podniku spôsobiť škodu alebo ohroziť jeho záujmy a pri výkone svojej pôsobnosti nesmie uprednostňovať svoje záujmy alebo záujmy tretích osôb pred záujmami podniku. ”.
 
             (4) Porušením svojich povinností pri výkone funkcie je riaditeľ povinný nahradiť škodu, ktorú podniku spôsobil. Najmä je povinný nahradiť škodu, ktorá podniku vznikne tým, že poskytne plnenie alebo nadobudne majetok v rozpore s týmto zákonom.
           
	 (5) Riaditeľ je povinný informovať radu o všetkých skutočnostiach, ktoré môžu ovplyvniť podnikateľskú činnosť, stav majetku podniku a jeho likviditu. Na požiadanie rady, je riaditeľ povinný zúčastniť sa zasadania rady a podať jej členom v požadovanom rozsahu informácie k predloženým materiálom.

  (6) Po prerokovaní v rade riaditeľ predkladá zakladateľovi na schválenie ročnú účtovnú závierku, návrh na rozdelenie zisku a koncepcie rozvoja podniku. Koncepcia rozvoja podniku obsahuje najmä
a)	plán výnosov a nákladov,
b)	plán vývoja aktív a zdrojov ich krytia,
c)	plán finančných tokov,
d)	plán úverového zaťaženia,
e)	plán investícií a predaja majetku,
f)	plán rozdelenia zisku.

     		(7)   Ročné odmeny riaditeľa z podielu na zisku nesmú presiahnuť 10-násobok   priemernej  mzdy dosahovanej v národnom hospodárstve.

(8)	Riaditeľ vymenúva a odvoláva svojho zástupcu z radov zamestnancov podniku, ktorý ho v čase jeho neprítomnosti zastupuje v plnom rozsahu jeho práv a povinností. Ak určí viacerých zástupcov, určí ich poradie. Ďalej vymenúva a odvoláva ďalších sebe priamo podriadených zamestnancov podniku.

(9)	Riaditeľ podniku a jeho priamo podriadení vedúci zamestnanci nemôžu byť členmi štatutárneho orgánu alebo dozornej rady obchodnej spoločnosti, ak na ich menovanie do tejto funkcie nedal predchádzajúci súhlas zakladateľ.

(10)	Osoby uvedené v odseku 8 a osoby im blízke17) nemôžu mať majetkovú účasť v obchodnej spoločnosti s podobným predmetom podnikania, ako má podnik, v ktorom sú v pracovnom pomere, alebo v obchodnej spoločnosti, ktorá je dodávateľom tohto podniku, s výnimkou majetkovej účasti podľa osobitného predpisu. 6i).".

       Poznámky pod čiarou k odkazu 17, 18 znejú:
      "17) § 116 Občianskeho zákonníka
        18) § 66 ods. 3  Obchodného zákonníka.".

5.    Za § 19 sa vkladá § 19a, ktorý vrátane nadpisu znie:

"§ 19a
Výberové konanie na  riaditeľa podniku, predsedu a členov rady

(1) Výberové konanie na riadiace a kontrolné funkcie podniku vyhlasuje zakladateľ v tlači alebo v iných všeobecne prístupných prostriedkoch masovej komunikácie, najmenej päť týždňov pred jeho začatím s uvedením údajov, ktorými sú:
a)	názov podniku, vrátane sídla podniku,
b)	požadované kvalifikačné predpoklady na vykonávanie týchto funkcií,
c)	špecifické kritéria a požiadavky na uchádzačov, 
d)	zoznam požadovaných dokladov,
e)	dátum a miesto podania žiadosti o účasť na výberovom konaní.

(2) Výberové konanie uskutočňuje výberová komisia, ktorú menuje zakladateľ. Výberová komisia má päť členov, z toho najmenej jedného člena zvoleného zamestnancami podniku. Ak člen komisie zistí, že môže byť predpojatý, oznámi túto  skutočnosť zakladateľovi.

(3) Výberová komisia zašle uchádzačovi, ktorý spĺňa predpoklady ustanovené v odseku 1 písm. b) a c), pozvánku na výberové konanie najmenej sedem dní pred jeho začatím.

(4) Výberová komisia zhodnotí výsledok výberového konania a na základe výsledkov určí poradie uchádzačov. Poradie uchádzača je záväzné pri vymenovaní do funkcie riaditeľa podniku a predsedu, alebo člena rady.

(5) Výberová komisia písomne oznámi uchádzačom výsledok výberového konania do siedmych dní odo dňa jeho skončenia.

(6) Zakladateľ zverejní výsledok výberového konania, poradie a splnenie požadovaných kritérií jednotlivými uchádzačmi, spôsobom rovnakým ako pri vyhlásení výberového konania.

(7) Ak výberová komisia nevyberie uchádzača, zakladateľ vyhlási nové výberové konanie.”.

6.	V § 20 odsek 2 v prvej vete a poslednej vete sa za slová "ustanovuje do funkcie" vkladajú slová "na základe výberového konania.".

7.   V § 20 sa za odsek 3 vkladajú nové odseky 4 až 6, ktoré znejú:

          “(4) Predseda a členovia rady sú povinní, po vymenovaní do funkcie v lehote do 30 dní, oznámiť zakladateľovi svoje majetkové podiely v iných právnických osobách a majetkové podiely jemu blízkych osôb17) v iných právnických osobách.".

 (5) Predseda a členovia rady vykonávajú svoju pôsobnosť s odbornou starostlivosťou a v súlade so záujmami podniku, najmä sú povinní zaobstarať si a pri rozhodovaní zohľadniť všetky dostupné informácie týkajúce sa predmetu rozhodnutia, zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo podniku spôsobiť škodu alebo ohroziť jeho záujmy a pri výkone svojej pôsobnosti nesmú uprednostňovať svoje záujmy alebo záujmy tretích osôb pred záujmami podniku. 

            (6) Členovia rady sú oprávnení nahliadať do všetkých dokladov a záznamov týkajúcich sa činností podniku. Kontrolujú správnosť vedenia účtovných záznamov a kontrolujú, či sa podnikateľská činnosť podniku uskutočňuje v súlade s právnymi predpismi, internými predpismi podniku a pokynmi zakladateľa.".

Doterajšie odseky 4 a 5 sa označujú ako odseky 7 a 8.

8.  V § 20 sa dopĺňa odsekom 10,  ktorý znie:

     		“(10) Ročné odmeny predsedu a členov rady z podielu na zisku nesmú presiahnuť 10 násobok priemernej mzdy dosahovanej v národnom hospodárstve.”.

 9.  V § 21 sa ods. 1 dopĺňa písmenami i) a j), ktoré znejú:

"i)  schvaľuje výber audítora na overenie  účtovnej závierky,
 j) schvaľuje poskytnutie úveru, pôžičky alebo zabezpečenie záväzku riaditeľovi, prokuristovi alebo inej osobe, ktorá je oprávnená konať za podnik a osobám im blízkym17) za podmienok obvyklých v bežnom obchodnom styku.".

10. V § 21 sa dopĺňa odsekom 3, ktorý znie:

      "(3) Členovia rady, ktorí porušili svoje povinnosti pri výkone svojej pôsobnosti sú povinní spoločne a nerozdielne nahradiť škodu, ktorú podniku spôsobili.".

Čl. II

       Tento zákon nadobúda účinnosť 1. septembra 2002.